નવા વર્ષની શરૂઆતમાં લોકો ઘણા નિયમો બનાવતા હોય છે અથવા તો નવા વર્ષની ઉજવણી સુધીમાં નક્કી કરેલા લક્ષ્યે પહોંચવા માંગતા હોય છે. આજની પેઢીની સૌથી મોટી સમસ્યા વજન વધારો છે. ઘણા લોકો પોતાના વધતા વજનને ઘટાડવા માટે અવનવા તુક્કા અજમાવતા હોય છે. ક્યારેક તેઓ તેમાં સફળ થાય છે તો ક્યારેક તે નિયમોને તોડી પણ નાખે છે. પરંતુ ચીનના એક પરિવારે પોતાના વધેલા વજનની વાતને ઘણી જ ગંભીરતાથી લીધી. માત્ર એક-બે વ્યક્તિએ નહીં, પરંતુ 6 મહિનામાં પરિવારના બધા વ્યક્તિએ પોતાનું વધેલુ વજન ઘટાડી નાખ્યું હતું.